হড়পা বানে বিপর্যস্ত ভূস্বর্গ! মৃত ১১

ওয়েব ডেস্ক : হড়পা বান ও প্রবল বৃষ্টিতে (Rain) বিপর্যস্ত জম্মু ও কাশ্মীর (Jammu and Kashmir)। তার জেরে এবার প্রাণ (Death) হারালেন ১১ জন। জানা গিয়েছে, রেয়াসি ও রামবান এলাকায় মেঘভাঙা বৃষ্টির ও বন্যার কারণে প্রাণ হারিয়েছেন তারা। নিহতদের মধ্যে পাঁচজন শিশু রয়েছে বলে খবর। এখনও বহু মানুষ নিখোঁজ বলে জানা যাচ্ছে।

শুক্রবার রেয়াসি জেলায় বৃষ্টি (Rain) ও বন্যার (Flood) কারণে ভেঙে পড়ে বাড়ি। সেই ঘটনায় প্রাণ হারিয়েছেন সাত জন। তার মধ্যে পাঁচজন শিশু ছিল বলে জানা যাচ্ছে। শনিবার তাদের দেহ উদ্ধার করা হয়েছে। অন্যদিকে রামবান জেলায় প্রবল বৃষ্টিতে ভেসে যায় দুটি বাড়ি। তাতেই নিহত হয়েছেন চারজন। তবে ঘটনায় আরও কয়েকজন নিখোঁজ হয়েছেন বলে খবর।

আরও খবর : রোগীর চিকিৎসা করার সময় মৃত্যু হৃদরোগ বিশেষজ্ঞের

সূত্রের খবর, বৃষ্টি ও বন্যার কারণে আশেপাশের একাধিক বাড়ি ভেসে গিয়েছে। ফলে ইতিমধ্যে উদ্ধারকার্যে নেমেছে পুলিশ-প্রশাসন। চালু করা হয়েছে অস্থায়ী কেন্দ্রও। এ নিয়ে কেন্দ্রীয় মন্ত্রী জিতেন্দ্র সিং জানয়েছেন, তিনি রামবানের জেলাশাসকের সঙ্গে কথা বলেছেন। বৃষ্টির কারণে সেখানে প্রাণ হারিয়েছেন চার জন। বাকিদের খোঁজে তল্লাশি চালানো হচ্ছে। অন্যদিকে বৃষ্টি ও বন্যার কারণে বন্ধ রয়েছে রেল যোগাযোগ, বন্ধ রয়েছে শ্রীনগর-জম্মু জাতীয় সড়ক। এমন কি শনিবার, ৩০ অগাস্ট পর্যন্ত স্কুল বন্ধ রাখার নির্দেশ দেওয়া হয়েছে।

প্রসঙ্গত, ভূস্বর্গের কাঠুয়া, ডোডা, জম্মু, সাম্বা, রামবান এবং কিস্তওয়ার জেলাগুলিতে জারি হয়েছিল ভারী বৃষ্টির সতর্কতা। এর পরে ডোডা জেলায় ভারী ভারী বৃষ্টিপাত শুরু হয়। সেই কারণে আসে হড়পা বান। ভেসে যায় ১০টি বাড়ি। তার জেরে মৃত্যু হয়েছিল চার জনের। ঘটনায় এখনও অনেকে নিখোঁজ হন।