জম্মু কাশ্মীরে নিরাপত্তা বাহিনীর গুলিতে খতম ‘হিউম্যান জিপিএস’ বাগু খান

ওয়েব ডেস্ক: জম্মু ও কাশ্মীরের গুরেজ সেক্টরে বড় সাফল্য পেল নিরাপত্তা বাহিনী। সীমান্তে গুলির লড়াইয়ে খতম কুখ্যাত জঙ্গি (Terrorist)। নিরাপত্তা বাহিনীর গুলিতে খতম (killed in J&K encounter) হওয়া ওই জঙ্গির নাম বাগু খান (Bagu Khan)। নওশেরা নার এলাকায় অনুপ্রবেশের চেষ্টা করার সময় নিরাপত্তা বাহিনীর হাতে ধরা পড়ে সে। সংঘর্ষে সমন্দর চাচা এবং তার সঙ্গে থাকা এক পাকিস্তানি অনুপ্রবেশকারী নিহত হয়।

কুখ্যাত সন্ত্রাসী এবং হিজবুল কমান্ডার বাগু খান ওরফে সমন্দর চাচা, যাকে সন্ত্রাসীদের জগতে ‘হিউম্যান জিপিএস’ (Human GPS) নামে চেনে। গুরেজের দুর্গম পাহাড়ি ভূখণ্ডের প্রত্যন্ত পথঘাট ছিল তাঁর নখদর্পণে (Human GPS’ Bagu Khan, behind over 100 infiltration bids)। গত তিন দশক ধরে সীমান্তে অনুপ্রবেশের (Infiltration) ক্ষেত্রে তিনি ছিলেন অন্যতম। বিশেষত সীমান্তে জঙ্গিদের অনুপ্রবেশকারীদের কাছে তিনি ছিলেন ভরসার জায়গা। বাগু খান ওরফে সমন্দর চাচা (Samandar Chacha) ১৯৯৫ সাল থেকে পাক-অধিকৃত কাশ্মীরে (POK) ঘাঁটি গেড়েছিল। শুরুতে হিজবুল কমান্ডারা (Hizbul commander) হলেও সময়ের সঙ্গে সব জঙ্গি সংগঠনেরই আশ্রয়দাতা হয়ে ওঠে সে। গুরেজ সেক্টর ও লাগোয়া এলাকার অনুপ্রবেশের জন্য পাকিস্তান-অধিকৃত কাশ্মীর থেকে আসা জঙ্গিদের পাহাড়ি রাস্তায় পথ দেখিয়ে আনাই ছিল তাঁর মূল দায়িত্ব। গুরেজ সেক্টরের পাহাড়ি পথ ব্যবহার করে প্রায় ১০০টিরও বেশি অনুপ্রবেশ ঘটিয়েছে বলে গোয়েন্দাদের দাবি। এলাকার গোপন রুট সম্পর্কে তাঁর অদ্ভুত জ্ঞানই সন্ত্রাসী সংগঠনগুলির কাছে অমূল্য হাতিয়ার হয়ে উঠেছিল। এ কারণেই সন্ত্রাসীরা তাকে ডাকত ‘হিউম্যান জিপিএস’।

আরও পড়ুন: প্রধানমন্ত্রীকে গালিগালাজ! ‘ফাঁসানো হয়েছে আমাকে’ দাবি অভিযুক্তের

শনিবার ভোরে সংঘর্ষে মৃত্যু হল তাঁর (Bagu Khan Killed)। সঙ্গে খতম হয়েছে আরও এক জঙ্গি। সেনা সূত্রের দাবি,ওই এলাকায় আরও পাঁচজন জঙ্গি লুকিয়ে থাকতে পারে। তাই এলাকায় ব্যাপক তল্লাশি চলছে। শতাধিক অনুপ্রবেশের চেষ্টা সফল করতে সাহায্য করেছিল বাগু খান। নিরাপত্তা মহলের মতে, বাগু খানের মৃত্যু সীমান্তপারের জঙ্গি সংগঠনগুলির কাছে বড় ধাক্কা। কারণ, গুরেজের দুর্গম ভূখণ্ডে অনুপ্রবেশের জন্য যে কয়েকজন বিশেষজ্ঞকে ভরসা করা হত, তাদের মধ্যে অন্যতম ছিল এই বাগু খান।

অন্য খবর দেখুন